b'\n_START_ARTICLE_\nFC Rostov\n_START_PARAGRAPH_\nFootball Club Rostov (rusko: \xd0\xa4\xd1\x83\xd1\x82\xd0\xb1\xd0\xbe\xd0\xbb\xd1\x8c\xd0\xbd\xd1\x8b\xd0\xb9 \xd0\xba\xd0\xbb\xd1\x83\xd0\xb1 \xd0\xa0\xd0\xbe\xd1\x81\xd1\x82\xd0\xbe\xd0\xb2) ali na kratko Rostov je ruski nogometni klub iz mesta Rostov na Donu. Ustanovljen je bil 10. maja 1930 kot Selma\xc5\xa1stroj, a se po ve\xc4\x8dkratnem preimenovanju nato ustalil pri sedanjem imenu. Trenutno igra v prvi ruski nogometni ligi._NEWLINE_Rostov je ve\xc4\x8dji del zgodovine igral v 1. ruski ligi. Od 90. let 20. stoletja naprej je imel relegacijo v ni\xc5\xbejo ligo le v letih 1993 in 2007. V dr\xc5\xbeavnih tekmovanjih je dosegel naziv prvaka ruske dr\xc5\xbeavne nogometne lige (leta 2008) ter ruskega pokala (leta 2014). Bil pa je tudi podprvak obeh tekmovanj (1994; 2003), dr\xc5\xbeavni podprvak (v sezoni 2015/16) in podprvak ruskega superpokala (2014). V evropskih tekmovanjih pa se je dvakrat uvrstil v Pokal Intertoto (1999, 2000) in dvakrat v Evropsko ligo (2014/15, 2016/17). Najve\xc4\x8dji dosedanji evropski dose\xc5\xbeek pa je uvrstitev v Ligo prvakov leta 2016. Tam je v skupini z Atl\xc3\xa9ticom, Bayernom in PSV-jem kon\xc4\x8dal kot tretji (1 zmaga, 2 remija, 3 porazi)._NEWLINE_Doma\xc4\x8di klub Rostova je Olimp-2, ki sprejme 15.840 gledalcev. Barva dresov je rumena. Nadimek nogometa\xc5\xa1ev je Selma\xc5\xa1i.'